Ilmar Kullam
Ilmaras Kullamas (est. Ilmar Kullam, 1922 m. birželio 15 d. – 2011 m. lapkričio 2 d.) – Estijos krepšininkas ir treneris, rungtyniavęs Tartu „Kalev“ klube ir TSRS rinktinėje. Žaisdamas TSRS rinktinėje I. Kullamas tris kartus tapo Europos čempionu (1947, 1951 ir 1953 m.), o 1952 m. Helsinkyje pelnė olimpinį sidabro medalį. Baigęs krepšininko karjerą I. Kullamas liko treniruoti Tartu „Kalev“ ekipą. Estų klubo treneriu jis dirbo 1960–1975 m. (vyriausiuoju iki 1971 m.). 1999 m. I. Kullamas apdovanotas už nuopelnus estų sportui.